**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017 augusztus 31-ei nyilvános ülésére**

**Tárgy:** Önkormányzati tulajdonú vízi közművek vagyon átadása állami tulajdonba.

**Az előterjesztő:** Papp Gábor polgármester

**Készítette:** Adorján Zoltán beruházási és közmű ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A víziközmű-szolgáltatásról szóló 2011. évi CCIX. törvény alapján a kizárólagos állami tulajdonban álló regionális víziközmű – rendszerhez csatlakozó, önálló átadási ponttal le nem választott önkormányzati tulajdonban lévő víziközmű vagyonelemek, valamint a víziközmű fejlesztésre fel nem használt források tulajdonjoga a törvény erejénél fogva a tulajdonos önkormányzattól nyilvántartási értéken történő átvezetéssel, térítésmentesen 2017. július 1-jén a Magyar Államra száll.

A vagyon átszállás szerződéseit a képviselő-testület a 2017. június 29-ei ülésén ismerte meg. Akkor észrevételeket fűztünk azokhoz. Ezt követően a DRV illetékesével sikerült egyeztetni és szükséges pontosításokat elvégeztük, ezek érdemben nem érintették a vagyonátadást, technikai pénzügyi műveleti részleteket szabályoztak (pl. fel nem használt fejlesztési források átadásnak eljárása, ez esetünkben 18 ezer és 297 ezer forintos forrás átadását jelenti a MNV Zrt részére).

A legérdemibb észrevételünk a következő volt:

„II/1. pont Átadó Önkormányzat kijelenti, hogy a legjobb tudomása szerint jelen Szerződés 1. sz. melléklete szerinti Víziközművek a Vksztv. 79. § (4) bekezdésében foglaltak szerinti, kizárólagos állami tulajdonban álló regionális víziközmű-rendszerhez csatlakozó, önálló átadási ponttal le nem választott víziközmű-vagyonelemnek minősülnek. *és kijelenti, hogy az átszálló/átszállt vagyonelemekkel összefüggésben nem lép fel követeléssel a Magyar Állammal, vagy képviselőjével szemben.”*

Kezdeményezést tettünk az itt megfogalmazott követelés lemondás kizárására.

A DRV Zrt. részéről kaptuk az értesítést 2017. augusztus 17-én, hogy a víziközmű szolgáltatásról szóló 2011. évi CCIX. törvény 79. §. –ban foglalt vagyonátháramlással kapcsolatban az MNV Zrt. által a DRV Zrt. részére adott meghatalmazás kizárólag az eredeti tartalmú vagyonátháramlási megállapodás aláírására jogosítja fel a Társaságot.

Fentiekre tekintettel Hévíz Város által javasolt módosításokkal ellátott megállapodást a DRV Zrt. nem tudja aláírni, ezért kérik az Önkormányzatot, hogy mérlegelje az eredeti szerződéses tartalom újbóli tárgyalásának és elfogadásának lehetőségét. Amennyiben a képviselő-testület ragaszkodik a módosítási javaslatokhoz, úgy azt az MNV Zrt.-vel szükséges a továbbiakban egyeztetni. A DRV Zrt. vállalja, hogy a részére korábban megküldött szerződést és mellékleteket továbbítja az MNV Zrt. felé.

A törvényes rendelkezések a következők:

***A víziközmű-szolgáltatásról szóló 2011. évi CCIX. törvény:***

*„****5/F. §*** *(1) Az ellátásért felelős közfeladatként megteremti a víziközmű-szolgáltatás infrastrukturális előfeltételeit és az ellátási területen gondoskodik arról, hogy a felhasználók a víziközmű-szolgáltatást az igényelt mennyiségben, minőségben és szolgáltatási színvonalon igénybe vehessék.*

*(3) A felhasználók víziközmű-szolgáltatással való ellátása körében az ellátásért felelős:*

*a) kiválasztja a víziközmű üzemeltetését ellátó víziközmű-szolgáltatót, és a víziközmű vagyon üzemeltetésére üzemeltetési jogviszonyt létesít,*

*b) a víziközmű-szolgáltató útján gondoskodik a közműves ivóvízigények kielégítéséről, a szennyvíz törzshálózatba bocsátott szennyvizek elvezetéséről, tisztításáról és környezetvédelmi követelmények szerinti elhelyezéséről,*

*c) figyelemmel kíséri a víziközmű-szolgáltató üzemeltetési szerződésből és jogszabályból fakadó víziközmű-üzemeltetési tevékenységét és az e célra rendelt pénzeszközök felhasználását.*

*(5) Az (1)-(3) bekezdésben meghatározott feladatokat az állam látja el azon felhasználási helyek vonatkozásában, amelyek ellátása közvetlenül a nemzeti vagyonról szóló törvényben nevesített kizárólagos állami tulajdonnak minősülő regionális víziközmű-rendszerekről történik.”*

*„****79. §*** *(4) Az 5/F. § (5) bekezdésben és a nemzeti vagyonról szóló 2011. évi CXCVI. törvény 12. § (1) bekezdés d) pontjában meghatározott gazdasági tevékenység ellátása érdekében a kizárólagos állami tulajdonban álló regionális víziközmű-rendszerhez csatlakozó, önálló átadási ponttal le nem választott önkormányzati tulajdonban lévő víziközmű vagyonelemek, valamint a 18. § szerinti víziközmű fejlesztésre fel nem használt források tulajdonjoga e törvény erejénél fogva a tulajdonos önkormányzattól nyilvántartási értéken történő átvezetéssel, térítésmentesen 2017. július 1-jén a magyar államra száll. A vagyonelemek és a fejlesztési források átadás-átvételéről az érintett önkormányzat és a magyar állam képviseletében eljáró MNV Zrt. 2017. június 30-ig írásban megállapodik. A térítésmentes vagyonátruházás az általános forgalmi adó szempontjából közcélú adománynak minősül.”*

***A nemzeti vagyonról szóló 2011. évi CXCVI. törvény:***

*„****12. §*** *(1) Az állam kizárólagos gazdasági tevékenységei a következők:*

*d) a csatornák, az állami tulajdonban álló víziközművek, valamint a regionális közműrendszerek létrehozása és működtetése,..”*

Ebben helyzetben két lehetőségünk, van megtagadjuk a szerződés aláírását és egyeztetést kezdeményezünk az MNV Zrt-vel, vagy elfogadjuk a törvényes rendelkezést, és a törvény végrehajtása alapján lemond az önkormányzat a későbbi jogérvényesítésről.

A fenti törvényes rendelkezések alapján javaslom a megállapodások MNV Zrt jelzése és törvényes rendelkezés szerinti jóváhagyását és elfogadását, mert a kérdést áttekintve megállapítható, hogy kártalanítás iránti igényt megalapozottan előterjeszteni nem lehet. A város víziközművei komoly rekonstrukcióra szorulnak, így az egységes vagyongyakorlás által jobban az jobban tud megvalósulni és az önkormányzat forrás biztosítását sem igényli.

Tisztelt Képviselő-testület!

Kérjük az előterjesztés elfogadását és a határozati javaslat elfogadását. A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a vízi közmű szolgáltatásról szóló 2011. évi CCIX. törvény (a továbbiakban: Vksztv.) 79. § (4)-(6) bekezdésén alapuló, az állami tulajdonban álló regionális vízi közmű rendszerhez csatlakozó önálló átadási ponttal le nem választott önkormányzati tulajdonban lévő vízi közmű vagyonelemek 2017. július 1-jei hatállyal térítésmentesen a Magyar Államra történő átszállásával kapcsolatos vagyonátadási ügyben a szerződéseket az előterjesztés szerint jóváhagyja:
2. a Hévíz Város Önkormányzat és a Dunántúli Regionális Vízmű Zrt. között a VKEFFO\_2016/8869-1 (2016) DRV\_S\_211 számú víziközmű-rendszer (szennyvíz) üzemeltetésére vonatkozó bérleti, üzemeltetési szerződést (az előterjesztés 1. mellékleteként csatolva);
3. a Hévíz Város Önkormányzat és a Dunántúli Regionális Vízmű Zrt. között a VKEFFO\_2016/8877-1 (2016) DRV\_V\_212 számú víziközmű-rendszer (ivóvíz) üzemeltetésére vonatkozó bérleti, üzemeltetési szerződést (az előterjesztés 2. mellékleteként csatolva);
4. Hévíz Város Önkormányzat és a Magyar Nemzeti Vagyonkezelő Zrt. között a VKEFFO\_2016/8877-1 (2016) DRV\_V\_212 számú víziközmű-rendszer Hévíz ivóvíz közművagyon átadásáról szóló szerződést (az előterjesztés 3. mellékleteként csatolva);
5. Hévíz Város Önkormányzat és a Magyar Nemzeti Vagyonkezelő Zrt. között a VKEFFO\_2016/8869-1 (2016) DRV\_S\_211 számú Hévíz szennyvíz közművagyon átadásáról szóló szerződést (az előterjesztés 4. mellékleteként csatolva).
6. A Képviselő-testület felhatalmazza a polgármestert a megállapodások megszűntetésével, a szerződések megkötésével kapcsolatos további intézkedések, nyilatkozatok megtételére.
7. A Képviselő-testület a 187/2017. (VI.29.) képviselő-testületi határozatával megfogalmazott jogfenntartó nyilatkozatot a szerződésekből törli.

Felelős: Papp Gábor polgármester

Határidő: 2017. szeptember 15.

**3.**

**Bizottsági állásfoglalás**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Adorján Zoltán** | **beruházási ügyintéző** |  |  |
| **Olt István** | **osztályvezető** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |