MEGÁLLAPODÁS

amely létrejött egyrészről Hévíz Város Önkormányzat (8380 Hévíz, Kossuth L. u. 1. adószám: 15734374-2-20, törzskönyvi nyilvántartás száma: 734378), mint az ellátásért felelős, másrészről a Dunántúli Regionális Vízmű Zrt. (8600 Siófok, Tanácsház u. 7. adószám: 11226002-2-14, cégjegyzékszám: Cg.14-10-300050), mint Víziközmű-szolgáltató gazdálkodó szervezet között az alulírott helyen és napon az alábbi feltételek mellett:

I. Előzmények

1. A Hévíz Város Önkormányzat, mint Ellátásért felelős és a Dunántúli Regionális Vízmű Zrt., mint Víziközmű-szolgáltató rögzítik, hogy közöttük 2001. 10. 16. napján kelt, az Önkormányzat tulajdonában álló víziközművek bérletére és üzemeltetésére vonatkozó üzemeltetési szerződés van hatályban. A víziközművek a Magyar Energetikai és Közmű­szabályozási Hivatal által VKEFFO\_2016/8869-1 (2016) kiadott működési engedéllyel rendelkező, DRV\_S\_211 számú víziközmű-rendszer részét képezik. A víziközmű­rendszer a magyar állam és a víziközmű-rendszeren érintett önkormányzatok közös ellátási felelőssége alá tartozik.
2. A víziközmű-szolgáltatásról szóló 2011. évi CCXI. törvény 79. § (4) bekezdése alapján a kizárólagos állami tulajdonban álló regionális víziközmű-rendszerhez csatlakozó, önálló átadási ponttal le nem választott önkormányzati tulajdonban lévő víziközmű vagyonelemek, valamint a 18. § szerinti víziközmű fejlesztésre fel nem használt források tulajdonjoga e törvény erejénél fogva a tulajdonos önkormányzattól nyilvántartási értéken történő átvezetéssel, térítésmentesen 2017. július 1-jén a magyar államra száll. A vagyonelemek és a fejlesztési források átadás-átvételéről az érintett önkormányzat és a magyar állam képviseletében eljáró MNV Zrt. 2017. június 30-ig írásban megállapodik. A térítésmentes vagyonátruházás az általános forgalmi adóról szóló 2007.évi CXXVII.tv.11.§ (3) a, pontja alapján közcélú adománynak minősül.
3. A Felek a 2. pontban jelzett határidőhöz kapcsolódóan rendezni kívánják az 1. pontban megjelölt jogviszonnyal kapcsolatban egymás között fennálló esetleges nyitott kérdéseket, valamint az üzemeltetési jogviszony megszüntetését.
4. A bérleti-üzemeltetési jogviszonyból eredő kötelezettségek elszámolása
5. A Felek megállapítják, hogy a 2017. évi GFT végrehajtásához kapcsolódó folyamatban levő beruházás nincs.
6. A Felek megállapítják, hogy az 1. pontban megjelölt bérleti-üzemeltetési szerződés hatálya alá tartozó víziközmű-vagyonelemek tulajdonjoga, valamint a vagyonelemekhez kapcsolódó - az Önkormányzat erre a célra elkülönített bankszámláján nyilvántartott - fejlesztési források 2017. július 1. napján szállnak át a magyar államra, amelyről a magyar állam és az Önkormányzat külön vagyonátadási megállapodást köt.
7. A Felek megállapodnak abban, hogy az 1. pontban jelzett bérleti-üzemeltetési szerződés 7.2. pontja alapján az átháramlás időpontjáig a Víziközmű Szolgáltató által ki nem fizetett bérleti (használati) díjat a Víziközmű Szolgáltató, az Önkormányzat és a magyar állam között megkötésre kerülő vagyonátadási megállapodásban rögzítettek és a megkötendő engedményezési szerződés alapján a DRV Zrt. átutalja az MNV Zrt. 10032000­01457522-00000000 számú, a vagyonátháramláshoz kapcsolódó használati díj befizetésére és nyilvántartására létrehozott bankszámlájára.
8. A bérleti-üzemeltetési szerződés megszüntetése
9. A Felek az I. 1. pontban jelzett bérleti-üzemeltetési szerződést, valamint a vagyonelemek nyilvántartására kötött megállapodást a víziközművek tulajdonjoga átszállásának napjával, azaz 2017. július 1. napjával megszüntetik.
10. A Felek kijelentik, hogy a bérleti-üzemeltetési szerződéssel és a vagyonelemek nyilvántartására kötött megállapodással kapcsolatban a jelen szerződés alapján egymással teljes körűen elszámoltak, egymás felé a jogviszonyból követelés vagy kötelezettség nem áll fenn. A Felek kifejezetten és visszavonhatatlanul lemondanak arról, hogy a megszüntetett bérleti-üzemeltetési szerződésből folyó bármely igényt egymással szemben érvényesítsenek.

A Felek a jelen szerződésmódosítást gondos áttanulmányozás után, mint akaratukkal mindenben megegyezőt, helybenhagyólag írták alá.

Hévíz, 2017. június 30. Siófok, 2017

Hévíz Város Önkormányzat DRV Zrt.