**ELŐTERJESZTÉS**

**Hévíz Város Önkormányzat Képviselő-testülete**

**2017. augusztus 31-ei nyilvános ülésére**

**Tárgy:** Teréz Anya Szociális Integrált Intézmény részvétele a TOP 5.1.1-15-ZA1-2016-00001 - „Zalai innovatív foglalkoztatási paktum megvalósítása” pályázati programban

**Az előterjesztő:** Papp Gábor polgármester

**Készítette:** Varga András TASZII intézményvezető

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Zala Megyei Vállalkozásfejlesztési Alapítvány és a Keszthelyi Járási Hivatal Foglalkoztatási Osztály tájékoztatta a TASZII intézményvezetőjét, hogy elindult a TOP 5.1.1-15-ZA1-2016-00001 - „Zalai innovatív foglalkoztatási paktum megvalósítása” pályázati program.

A program a meghatározott hátrányos helyzetű célcsoport alkalmazása esetén nyújt bérköltség támogatást. A konstrukció 8 hónapig a bér és szociális hozzájárulási adó 100%-ára (havi bruttó 200.000 Ft-ig) nyújt támogatást, 4 hónap továbbfoglalkoztatási kötelezettséggel.

Mérlegelve a program kínálta lehetőséget, a TASZII pályázni szeretne két fő foglalkoztatására a projekt keretében konyhai kisegítő munkakör betöltésére. E területen a TASZII humánerőforrás tekintetében nagyon nehéz helyzetben van, így azonban a jelentős létszám emelkedést tudna megvalósítani, gazdasági szempontok figyelembe vételével pedig rendkívül kedvező módon.

A 4 hónapos továbbfoglalkoztatási kötelezettség a 2018-as évet érintené, mely évben a garantált bérminimum (várhatóan) bruttó 180.500 Ft-ra nő, a szociális hozzájárulási adó pedig (várhatóan) 20%-ra csökken. Ez azt jelenti, hogy 2 fő és 4 hónap esetében mindösszesen **1.732.800 Ft** kiadást jelentene a 2018-as évre.

A projekthez való csatlakozás feltétele részvételi szándék kifejezése a Foglalkoztatási Osztály felé, ez azonban még nem jár semmilyen kötelezettséggel. A program a kezdeti szakaszban van, az egyes részleteket tisztázni szükséges a pályázat kapcsán, ezeket az egyeztetéseket a TASZII intézményvezetője megkezdte a Járási Foglalkoztatási Osztállyal. Előzetes információk szerint a projektben nincs akadálya a részvételnek, tekintettel azonban a támogatás iránti magas érdeklődésnek, javasolt, hogy legkésőbb szeptember hónapban a kérelem benyújtásra kerüljön.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű többséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete hozzájárul a Teréz Anya Szociális Integrált Intézmény részvételéhez a TOP 5.1.1-15-ZA1-2016-00001 - „Zalai innovatív foglalkoztatási paktum megvalósítása” pályázati programban.

2. A Képviselő-testület felhatalmazza az intézményvezetőt a pályázat benyújtására, annak igény szerinti nyertessége esetén a végrehajtásra.

Felelős: Varga András intézményvezető

Határidő: 2017. szeptember 15. a pályázat benyújtására és

2018. december 31. a megvalósításra

**3.**

**BIZOTTSÁGI ÁLLÁSFOGLALÁS**

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Varga András | az előterjesztés készítője |  |  |
| Fábiánné Hoffmann Márta | Hatósági osztályvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |